Φρανς Πάουρμπους ο πρεσβύτερος

Ο Φρανς Πάουρμπους ο πρεσβύτερος (φλαμανδικά: Frans Pourbus de Oudere, Μπρυζ 1524 - Αμβέρσα 1584) ήταν Φλαμανδός ζωγράφος της Αναγέννησης. Ήταν γιος του επίσης ζωγράφου Πήτερ Πάουρμπους, όπως ζωγράφος έγινε και ο γιος του Φρανς Πάουρμπους ο νεότερος.Gallery Uffizi Η οικογένεια καλλιτεχνών ζούσε στην Αμβέρσα και πρώτος δάσκαλος του Φρανς μάλλον διετέλεσε ο πατέρας του, αν και το 1564 έγινε δεκτός στο εργαστήριο του Φρανς Φλόρις.National Gallery, London

Ο Φρανς υιοθέτησε το ύφος του πατέρα του, ο οποίος είχε επηρεαστεί ισχυρά από τον δάσκαλό του Λάνσελοτ Μπλοντέελ, που ήταν και πεθερός του, ενώ ο Φρανς νυμφεύτηκε την ανεψιά του δασκάλου του Ο Φρανς επηρεάστηκε, επίσης, από το ιταλικό στυλ του Φρανς Φλόρις, που ήταν η ηγετική μορφή του ρομανικού ύφους στην Αμβέρσα εκείνη την εποχή και ήταν πολύ επηρεασμένος από τα έργα των Ραφαήλ και Μικελάντζελο που είχε δει κατά την επίσκεψή του στην Ιταλία. Ο Φρανς έγινε μέλος στη Συντεχνία του Αγίου Λουκά της Αμβέρσας το 1570. Παρά το ότι ζωγράφιζε αρχικά έργα με θρησκευτικό περιεχόμενο, όπως ο πατέρας του, μετά το 1577 άρχισε να ζωγραφίζει προσωπογραφίες. Τα έργα με θρησκευτικό περιεχόμενο ήταν αποτελέσματα παραγγελιών που ο καλλιτέχνης λάμβανε από πάτρονες εκτός Αμβέρσας, κυρίως οικονομικά ευκατάστατους ευγενείςNational Gallery of Scotland ενώ η στροφή του προς την προσωπογραφία μάλλον οφείλεται στις Καλβινιστικές πεποιθήσεις του.

Ο γιος του, Φρανς Πάουρμπους ο νεότερος έγινε επίσης ζωγράφος και ήταν ο επίσημος ζωγράφος στην Αυλή του Δούκα της Μάντοβα, ενώ εργάστηκε και στην Αυλή της Μαρίας των Μεδίκων.

Φωτοθήκη

 Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι
 Frans Pourbus the Elder on Artcyclopedia

Κατηγορία:Φλαμανδοί ζωγράφοι